Hosszú videóban magyarázta a fotót (ami nem is szelfi szerinte), és lenyomorultozta az őt ezért kritizáló kommentelőket.

Benke László mesterszakács temetésén Schobert Norbert és felesége, Rubint Réka is megjelentek. Ott a pár készített magáról egy fotót, ezt megosztotta a Facebookon, majd később törölték azt onnan.

Sok kritika érte a temetési-szelfit, de Norbi szerint a saját magáról készített fotó nem is szelfi.

„Valahol úgy éreztem, megosztom az emberekkel, akik nem jöttek el, hogy búcsúzom egy barátomtól. Ránéztem a telefonomra, és azt mondtam: oldalról – ott álltunk megrendülve – nyomunk magunkról egy fotót, és ezt én majd kirakom, hogy lássátok, elköszöntünk egy barátomtól. Na, ennyi. Nekem ez nem szelfi.”

A videóhoz is érleztek kritizáló kommentek, erre Norbi bedurvult.

„Nem azért vettem le a fotót, mert elköszöntem a barátomtól, hanem mert annyi ilyen nyomorult volt, mint például N. H (itt a kommentelő teljes nevét mondja Norbi –a szerk.), hogy ezek a kommentek, ez az elfojtott düh – ami nem tud kitörni a saját nyomorult életéből, így találni kell egy bűnbakot, hogy a benne felgyülemlő gennyet le tudja vezetni – úgy éreztem, ez beszennyezi ennek az embernek az emlékét”– mondta Schobert.

Ezután még kioktatta a nézőit, hogy mi az, amit a Facebookra kirakni bunkóság.

Majd még egyszer visszatér a saját – őt kritizáló kommentelőire – és azt mondja, hogy aki őt nem szereti, de mégis figyeli a közösségi médiás oldalait, az beteg, „tulajdonképpen egy elfojtott pedofil, aki tisztes tanári állásban mindig megáll az óvoda előtt, kocsiban, az óvodával szemben önkielégítést végez”.